मंगलवार को प्रदेश भर में ब्लॉक लेवल पर होंगी पदयात्राएं
जयपुर
Updated: November 15, 2021 11:37:49 am
जयपुर। देश में बढ़ती महंगाई और पेट्रोल-डीजल की दरों में लगातार हो रही वृद्धि के विरोध में प्रदेश कांग्रेस की ओर से रविवार को शुरू किए गए जन जागरण अभियान के तहत सोमवार को सभी जिलों में कांग्रेस कार्यकर्ताओं ने गली- मौहल्लों में प्रभात फेरी निकाली और केंद्र की मोदी सरकार की गलत नीतियों के चलते बढ़ती महंगाई को लेकर जनता से संवाद किया। सोमवार को सुबह से ही कार्यकर्ता हाथों कांग्रेस पार्टी के झंडे लेकर निकले और प्रभात फेरी निकालकर केंद्र की मोदी सरकार के खिलाफ नारेबाजी भी की।
प्रभात फेरी में शामिल हुए स्थानीय नेता
इससे पहले रविवार को प्रदेश के सभी जिलों में निकाली गई पदयात्रा के बाद कांग्रेस स्थानीय नेताओं ने गांवों में जाकर रात्रि विश्राम किया और सुबह प्रभात फेरी में शामिल हुए। रात्रि विश्राम से पहले कांग्रेस नेताओं ने गांवों में लोगों से बढ़ती महंगाई, रसोई गैस की कीमतों और पेट्रोल-डीजल की बढ़ती कीमतों को लेकर स्थानीय ग्रामीणों से संवाद किया।
मंगलवार ब्लॉक लेवल पर निकलेगी पदयात्राएं
वहीं महंगाई के खिलाफ रविवार को सभी जिलों में पदयात्रा निकालने के बाद अब ब्लॉक लेवल पर मंगलवार को पदयात्रा निकाली जाएंगी। पदयात्रा में कांग्रेस के विधायक विधानसभा प्रत्याशी सांसद प्रत्याशी पूर्व मंत्री पूर्व विधायक और स्थानीय कांग्रेस के नेता कार्यकर्ता शामिल होंगे। ब्लॉक लेवल पर पद यात्रा निकालने के बाद बूथ लेवल पर भी पदयात्रा निकाली जाएंगी।
महंगाई के खिलाफ कांग्रेस का जन जागरण अभियान प्रदेश में 20 नवंबर तक चलेगा। अभियान के तहत सोशल मीडिया पर भी बढ़ती महंगाई और पेट्रोल डीजल की दरों में लगातार हो रही वृद्धि के विरोध में प्रदेश कांग्रेस की ओर से कैंपेन चलाया जा रहा है जिसमें ज्यादा से ज्यादा लोगों तक ऑनलाइन पहुंचने का प्रयास किया जा रहा है।
गौरतलब है कि देश में बढ़ती महंगाई पेट्रोल डीजल की दरों रहा था वृद्धि के खिलाफ प्रदेश कांग्रेस ने रविवार को सभी जिलों में पदयात्रा निकाली थी। राजधानी जयपुर में भी रविवार को सुबह स्टेच्यू सर्किल से प्रदेश कांग्रेस मुख्यालय तक पैदल मार्च निकाला गया था। मुख्यमंत्री अशोक गहलोत ने भी प्रदेश कांग्रेस मुख्यालय पहुंचकर जन जागरण अभियान में शामिल हुए थे।
सबसे लोकप्रिय
शानदार खबरें
मल्टीमीडिया
Newsletters
Follow Us
Download Partika Apps
Trending Topics
Trending Stories
बड़ी खबरें